George Gaynes

**George Gaynes** (wiere namme: **George Jongejans**; Helsinki, 16 maaie 1917 – North Bend (Washington), 15 febrewaris 2016) wie in Amerikaansk akteur en sjonger fan heal Nederlânsk etnysk komôf. Ier yn syn karriêre wied er operasjonger, mar letter makke er namme as spiler yn komyske musicals, en dêrnei yn tillefyzjesearjes. Bûten de Feriene Steaten waard er it bekendst as de ûnnoazele kommandant Eric Lassard yn 'e ''Police Academy''-filmrige út 'e 1980-er jierren. Gaynes waard 98 jier en ferstoar begjin 2016.

## Libben en karriêre
### Jonkheid
Gaynes waard yn 1917 berne as George Jongejans yn Helsinki, de haadstêd fan Finlân, dat doe noch ta it Russyske Ryk hearde (it waard letter datselde jiers ûnôfhinklik). Hy wie de soan fan 'e Nederlânske sakeman Gerrit Jongejans en de artyste Ija Grigorijevna de Gay (letter, nei har houlik mei in Britske baronet, bekend as lady Iya Abdy), dy't fan mingd Russysk, Poalsk en Frânsk komôf wie. Gaynes waard grutbrocht yn Frankryk, Ingelân en Switserlân. Yn 'e twadde helte fan 'e 1930-er jierren hied er in karriêre as operasjonger yn Frankryk en Itaalje. Under de Twadde Wrâldoarloch tsjinne er by de Nederlânske Keninklike Marine. Nei de oarloch ymmigrearre er nei de Feriene Steaten, dêr't er úteinsette mei in aktearkarriêre op Broadway.

### Aktearkarriêre
Yn 'e twadde helte fan 'e 1940-er jierren en yn 'e 1950-er jierren boude Gaynes in reputaasje op as komysk musicalakteur, al spile er ek yn serieuze musicals. Sa ferfolle er de rollen fan Bob Baker yn *Wonderful Town*, de god Jupiter yn *Out of this World* en Henry Higgins yn *My Fair Lady*. Yn 1962 makke er syn debút op 'e tillefyzje yn 'e westernsearje *Cheyenne*, en it jiers dêrop wied er foar it earst op it wite doek te sjen, yn 'e film *PT 109*. Njonken syn toanielkarriêre hie Gaynes yn 'e 1960-er en 1970-er jierren gastrollen yn tillefyzjesearjes as *East Side/West Side*, *Bonanza*, *Mission: Impossible*, *Hawaii Five-O*, *Columbo* en *WKRP in Cincinnati*.

Yn 1980 hie Gaynes in weromkearende rol yn 'e soapsearje *General Hospital*, as de maffiabaas Frank Smith, dy't ûnder fuotten helle waard troch it haadpersonaazje Luke Spencer (spile troch Anthony Geary). Fan 1984 oant 1987 fertolke er ien fan 'e haadrollen yn 'e searje *Punky Brewster*, as Henry Warnimont, de grommeljende mar ynnimlike pleechheit fan it titelpersonaazje. Efter de skermen regisearre er de alderlêste ôflevering fan 'e searje *WKRP in Cincinnati*.

Bûten de Feriene Steaten waard Gaynes benammen bekend mei syn filmrollen. Yn 1982 spile er yn 'e komeedzjefilm *[[Tootsie]]* de byrol fan John van Horn, in soapakteur op jierren dy't fereale rekket op haadrolspiler Dustin Hoffman dy't him as frou foardocht om't er oars net oan 'e bak komt as akteur. Noch bekender waard Gaynes troch syn fertolking fan 'e ûnnoazele Eric Lassard, de kommandant fan 'e plysjeskoalle yn 'e ''Police Academy''-films, wêrfan't de earste, mei as titel simpelwei *[[Police Academy (film)|Police Academy]]*, yn 1984 útbrocht waard. Dat waard sa'n trochslaand súkses dat ferfolgen útkamen yn 1985, 1986, 1987, 1988, 1989 en 1994, eltse kear mei Gaynes as Eric Lassard.

Oare bekende films dêr't Gaynes yn spile, wiene: *The Way We Were* (1973), *Vanya on 42nd Street* (1994) en *Wag the Dog* (1997). Fan 1989 oant 1991 hied er fierders noch in fêste rol yn 'e tillefyzjesearje *The Days and Nights of Molly Dodd*, as teäterprodusint Arthur Feldman, wêrby't syn echte frou, Allyn Ann McLerie, de rol spile fan 'e frou dêr't Feldman in relaasje mei kriget. Ek yn 'e searje *Hearts Afire* hie Gaynes fan 1992 oant 1993 in fêste rol, as senator Strobe Smithers.

### Priveelibben
Gaynes troude op 20 desimber 1953 mei aktrise en dûnseresse Allyn Ann McLerie, dy't oan syn dea ta by him bleau. Hja krigen twa bern: soan Matthew (Matt) en dochter Iya. 

Matt waard op 'e middelbere skoalle trappearre op it gebrûk fan marihûana, en moast doe nei de strange Catalina Island School. Dêr learde er kajakjen, wat syn libben feroare. Hy ûntjoech him ta ien fan 'e bêste kajakkers fan syn generaasje, en hie yn 1980 nei de Olympyske Spullen yn Moskou sillen as de Feriene Steaten dy dat jiers net boycot hiene fanwegen de Russyske ynfal yn Afganistan. Yn 1989 kaam Matt Gaynes yn Yndia om by in auto-ûngemak doe't er ûnderweis wie nei Nepal om in dokumintêre oer kajakjen op te nimmen. 

Iya Gaynes Falcone is in abbekate, dy't as kampanjeliedster foar ferskate Kalifornyske politisy tsjinne ear't hja sels twa terminen lang gemeenteriedslid wie yn Santa Barbara. Doe't se dêrnei kandidate wie foar it boargemasterskip, kaam har man te ferstjerren en rûn har kampanje op 'e non. Neitiid is se wertroud.

### Ferstjerren
George Gaynes kaam op 15 febrewaris 2016 thús te ferstjerren yn North Bend, yn 'e steat Washington. Hy waard 98 jier âld.

## Filmografy

|-

|-
|align="center"| 1962 || *Cheyenne* || Rod Delaplane || gastrol; ôfl.: *Vengeance is Mine*
|-
|align="center"| 1962 || *The Defenders* || John Ames || gastrol; ôfl. *The Last Six Months*
|-
|align="center"| 1962 || *Hawaiian Eye* || Roger Korvin || gastrol; ôfl. *The Broken Thread*
|-
|align="center"| 1962 || *The Alfred Hitchcock Hour* || Campbell || gastrol; ôfl. *Ride the Nightmare*
|-
|align="center"| 1963 || *Empire* || ûnbekend || gastrol; ôfl. *The Four Thumbs Story*
|-
|align="center"| 1963 || *The Gallant Men* || majoar Neumann || gastrol; ôfl. *Operation Secret*
|-
|align="center"| 1963 || *East Side/West Side* || Stowe || gastrol; ôfl. *Who Do You Kill*
|-
|align="center"| 1965 || *The Patty Duke Show* || Gaylord || gastrol; ôfl. *The Perfect Hostess*
|-
|align="center"| 1968 || *Bonanza* || Purdy || gastrol; ôfl. *The Late Ben Cartwright*
|-
|align="center"| 1968 || *Mannix* || Professor Brendan || gastrol; ôfl. *Who Will Dig the Graves?*
|-
|align="center"| 1968 || *Mission: Impossible* || dr. Paul van Bergner || gastrol; ôfl. *The Elixir*
|-
|align="center"| 1970 || *Hawaii Five-O* || Thurman Elliott || gastrol; ôfl. *Kiss the Queen Goodbye*
|-
|align="center"| 1971 || *Hogan's Heroes* || generaal || gastrol; ôfl. *Easy Come, Easy Go*
|-
|align="center"| 1971 || *Search for Tomorrow* || Sam Reynolds || ferfanger foar Robert Mandan
|-
|align="center"| 1972 || *Columbo* || Everett || gastrol; ôfl. *Étude in Black*
|-
|align="center"| 1972 || *Search* || majoar Giles Matthews || gastrol; ôfl. *In Search of Midas*
|-
|align="center"| 1973 || *Columbo * || Frânsman || gastrol; ôfl. *Any Old Port in a Storm*
|-
|align="center"| 1974 || *The Six Million Dollar Man* || generaal Wiley || gastrol; ôfl. *Nuclear Alert*
|-
|align="center"| 1974 || *Cannon* || Edward Foxworth || gastrol; ôfl. *The Avenger*
|-
|align="center"| 1974 || *McMillan & Wife* || Burton Rohner || gastrol; ôfl. *Guilt by Association*
|-
|align="center"| 1975 || *Trilogy of Terror* || dokter Chester Ramsey || tillefyzjefilm
|-
|align="center"| 1975 || *McCloud* || Floyd Spencer || gastrol; ôfl. *Fire!*
|-
|align="center"| 1976 || *Captains and the Kings* || Orestes Bradley || tillefyzjefilm
|-
|align="center"| 1976 || *City of Angels* || Eisley || gastrol; ôfl. *Palm Springs Answer*
|-
|align="center"| 1976 || *Rich Man, Poor Man Book II* || Max Vincent || minysearje
|-
|align="center"| 1976 || *Black Sheep Squadron* || generaal Chennault || gastrol; ôfl. *Flying Misfits, Part 1* en *Flying Misfits, Part 2*
|-
|align="center"| 1976 || *The Quest* || Gotham || gastrol; ôfl. *Day Of Outrage*
|-
|align="center"| 1976 || *Delvecchio* || kommissaris Schaub || gastrol; ôfl. *Hot Spell*
|-
|align="center"| 1977 || *Washington: Behind Closed Doors* || Brewster Perry || minysearje
|-
|align="center"| 1977 || *Carter Country* || Murdock || gastrol; ôfl. *Out of the Closet*
|-
|align="center"| 1979 || *Quincy, M.E.* || liedingjaande by loftfeartmaatskippij || gastrol; ôfl. *Aftermath*
|-
|align="center"| 1979 || *Stockard Channing in Just Friends* || Rock La Rue || gastrol; ôfl. *Health May Be Hazardous*
|-
|align="center"| 1979 || *WKRP in Cincinnati * || Henri || gastrol; ôfl. *Jennifer's Home For Christmas*
|-
|align="center"| 1980 || *General Hospital* || Frank Smith || fêste rol
|-
|align="center"| 1981 || *Evita Peron* || dokter fan Evita Perón || tillefyzjefilm
|-
|align="center"| 1982 || *Quincy, M.E.* || Powell Dixon || gastrol; ôfl. *The Unquiet Grave*
|-
|align="center"| 1983 || *Cheers* || Malcolm Kramer || gastrol; ôfl. *Where There's A Will*
|-
|align="center"| 1984 || *Blue Thunder* || dr. Willi von Hartig || gastrol; ôfl. *Payload*
|-
|align="center"| 1984 || *ABC Afterschool Special* || kaptein-luitenant-op-see Arnold Arrangussen || gastrol; ôfl. *Mom's On Strike*
|-
|align="center"| 1984–1987 || *Punky Brewster* || Henry Warnimont || fêste rol
|-
|align="center"| 1986 || *Hotel* || Gerald Milburn || gastrol; ôfl. *Scapegoats*
|-
|align="center"| 1987 || *Punky Brewster* || Lars Warnimont || gastrol; ôfl. *It's a Dog's Life*
|-
|align="center"| 1987 || *Matlock* || rjochter Hollis D. Dunaway || gastrol; ôfl. *The Power Brokers, Part 1* en *The Power Brokers, Part 2*
|-
|align="center"| 1989 || *The New Lassie* || Ogilvy || gastrol; ôfl. *Dangerous Party (a.k.a. Halloween)*
|-
|align="center"| 1989–1991 || *The Days and Nights of Molly Dodd* || Arthur Feldman || fêste rol
|-
|align="center"| 1992 || *Dinosaurs* || liedende âldste || gastrol; ôfl. *Nuts to War, Part 2*
|-
|align="center"| 1992–1993 || *Hearts Afire* || senator Strobe Smithers || fêste rol
|-
|align="center"| 1996 || *Chicago Hope* || Brook Austin || weromkearende rol
|-
|align="center"| 1998 || *Police Academy: The Series* || kommandant Eric Lassard || gastrol; ôfl. *Lend Me Your Ears*
|-
|align="center"| 1999 || *Sliders* || de âlde Quinn Mallory || gastrol; ôfl. *Roads Taken*
|-

|-
|align="center"| 1963 || *PT 109* || basiskommandant || 
|-
|align="center"| 1964 || *Les félins* || ûnbekend || 
|-
|align="center"| 1966 || *The Group* || Brook Latham || 
|-
|align="center"| 1969 || *Marooned* || Mission Director || 
|-
|align="center"| 1971 || *Doctor's Wives* || Paul McGill || 
|-
|align="center"| 1973 || *The Boy Who Cried Werewolf* || dokter Marderosian || 
|-
|align="center"| 1973 || *Slaughter's Big Rip-Off* || Warren || 
|-
|align="center"| 1973 || *The Way We Were* || kaptein fan 'e *El Morocco* || 
|-
|align="center"| 1976 || *Harry and Walter Go to New York* || Prince || 
|-
|align="center"| 1976 || *Nickelodeon* || Reginald Kingsley || 
|-
|align="center"| 1980 || *Altered States* || dr. Wissenschaft || 
|-
|align="center"| 1982 || *Dead Men Don't Wear Plaid* || dr. John Hay Forrest || 
|-
|align="center"| 1982 || *[[Tootsie]]* || John Van Horn || 
|-
|align="center"| 1983 || *To Be or Not to Be* || Ravitch || 
|-
|align="center"| 1983 || *I'm Going to Be Famous* || ûnbekend || 
|-
|align="center"| 1984 || *[[Police Academy (film)|Police Academy]]* || kommandant Eric Lassard || 
|-
|align="center"| 1984 || *Micki + Maude* || dokter Eugene Glztszki || 
|-
|align="center"| 1985 || *[[Police Academy 2: Their First Assignment]]* || kommandant Eric Lassard || 
|-
|align="center"| 1986 || *[[Police Academy 3: Back in Training]]* || kommandant Eric Lassard || 
|-
|align="center"| 1987 || *The Numbers Game* || Don Salvatore || 
|-
|align="center"| 1987 || *[[Police Academy 4: Citizens on Patrol]]* || kommandant Eric Lassard || 
|-
|align="center"| 1987 || *Un Tassinaro a New York * || admiraal || 
|-
|align="center"| 1988 || *[[Police Academy 5: Assignment Miami Beach]]* || kommandant Eric Lassard || 
|-
|align="center"| 1989 || *[[Police Academy 6: City Under Siege]]* || kommandant Eric Lassard || 
|-
|align="center"| 1994 || *Vanya on 42nd Street* || Serybryakov || 
|-
|align="center"| 1994|| * The Fantastic Four* || professor || in ûnôfhinklike superheldefilm, nea útbrocht
|-
|align="center"| 1994 || *[[Police Academy: Mission to Moscow]]* || kommandant Eric Lassard || ek bekend as *Police Academy 7: Mission to Moscow*
|-
|align="center"| 1996 || *The Crucible* || rjochter Samuel Sewall|| 
|-
|align="center"| 1997 || *Wag the Dog* || senator Cole || 
|-
|align="center"| 2003 || *Just Married* || pastoar Robert || 
|-
|}

## Keppelings om utens
*  Folsleine filmografy fan George Gaynes yn 'e ''Internet Movie Database'' (IMDb)